Su Gazetinu, chenàbura 22 de martzu de su 2024
Pasca Manna, sorpresas malas pro is sardos – Is prètzios in su cummèrtziu a minudu sighint a crèschere in s'Ìsula, lassende rastros fungudos in s'ispesa de is famìllias: Pasca Manna e is festas suas ant a presentare unu contu salidu a is sardos.
"Is benes alimentares", narat Giorgio Vargiu, presidente de Adiconsum, "in s'ùrtimu mese creschent in mèdia de su 4,1% cunforma a su 2023, cun puntas de +15/20% pro is oos de tziculate e de + 5/10% pro is columbas. Sa cosa de bufare costat su 3,5% in prus e, duncas, a istèrrere sa mesa pro Pasca Manna ocannu at a costare de prus".
Ma fintzas chie pro su pràngiu de Pasca Manna at a andare a ristorante at a dèpere fàghere is contos cun s'incarimentu de is prètzios: sa crèschida mesana est de su 4,3%, cun puntas de su 5,4% in Terranoa-Tèmpiu. Creschent de su 4,7%, cun puntas de su 13,3% in Terranoa, fintzas is albergos e is àteras istruturas de retzimentu. E non faeddamus de is tarifas aèreas chi sunt atrufuddadas a manera ispantosa, prus che totu pro is chi torrant a Sardigna pro nche passare sa Pasca.
Sarda News - Notizie in Sardegna
E' un blog di informazione che include un Aggregatore di articoli dalle principali fonti in informazione in Sardegna
Per il contenuto integrale si rimanda alla fonte proprietaria dei diritti sempre indicata a fine articolo (in caso di feed rss esterno)
Per proporre i tuoi feed o un contenuto originale, scrivici a info@sardanews.it
Per tutti gli aggiornamenti seguici su TELEGRAM
o su Facebook https://www.facebook.com/sardanotizie